
Styret har hatt følgende sammensetning:
Leder:			Ellen-Vera Haug                 
Nestleder:		Malika Kemp
Kasserer:		Ellen-Vera Haug                         
Styremedlem: 	Børge Christian Haaland
Varamedlem:	Roar Alseth, til juli 2015
Varamedlem:	Kine Smith Larsen, til juni 2015
Varamedlem:	Hege Udberg Ofrim, til mai 2015
Varamedlem:	Jon Vatn, fra august 2015
Valgkomité;		Hege Udberg Ofrim, til mai 2015

Trenere: 
Gry Sandberg, Wendy Wistum, Ali Guimari, Judith og Sofia Tesfaghiorghis, Hoda Aziz, Salwa Amellal, Emilie Vatn og Liz Slettemark.

Vi har følgende partier:
Miniturn 4-6 år, et parti for 6-8-år og et parti for 9- 16 år. 12 jenter har vært med i konkurranser.

Romsås Idrettshall v/Bjøråsen skole er vår treningshall. Det er trening mandager
og onsdager kl. 17:00 – 19:30.

Pr. 31.12.2015 hadde gruppa 98 medlemmer, det er en økning fra fjoråret med sytten
turnere. Det positive er at det kommer barn fra hele Bydel Grorud, dvs Ammerud, Kalbakken, Nedre Grorud og Rødtvet – ikke bare fra Romsås. Vi regner med at det er «jungeltelegrafen som går», for vi får mange positive tilbakemeldinger fra foreldre.

De fleste turnerne har nå nye drakter, noe som styrker fellesskapsfølelsen.

Aktivitet:
Våre trenere gjør en fantastisk innsats for å lære opp turnerne. De har vært hos oss
i mange år. Alle utenom Ali har turnet i Turngruppa som barn, og vi setter stor pris på at de vil fortsette som trenere når lysten til å turne selv dabber av. De deltar på trenerkurs i regi av Oslo og Akershus Gym.- og turnkrets.

Vi har i alle år deltatt på kretsturnstevner rundt om i Oslo og Akershus. I juni 2015 var
det stevne i Asker og vi stilte med 35 jenter. Dette var rekord for de siste 10 årene.
Alle hadde nye drakter og vi hadde oppvisning alene på den store matta. Det var mange stolte foreldre/foresatte til stede og applausen var stor. Stor takk til trenerne for innsatsen 

Vi arrangerer hvert år alternativ turndag og i 2015 var det karneval i hallen. Det var
mange fine kreative kostymer. Det ble servert pizza og kaker – veldig populært. 

[bookmark: _GoBack]Økonomi:
Gruppas økonomi er fremdeles meget bra. Det jobbes iherdig med å få inn treningsavgift og medlemskontingent. De som ikke betaler medlemskontingenten er 
ikke dekket av Norges Gymnastikk og turnforbunds forsikring. Forsikringen gjelder
tur/retur hjem - treningssted, samt under trening og ved eventuelle arrangement 
som Turngruppa er med på. Bidrag fra Oslo kommune og Norges idrettsforbund og olympiske komité og Norsk Tippings «Grasrotandel» er vi veldig avhengig av. Vakthold i Romsås idrettshall er den eneste dugnaden dere foreldre har og den gir oss også «penger i kassa». Det er viktig at alle er med å tar den vakta som man blir
tildelt.

Vi ønsker flere aktive foreldre. Det er nødvendig at alle stiller opp. Ta kontakt hvis du ønsker å være med i turnstyret.

Styret takker trenere, som gjør en flott innsats, og foreldre/foresatte for godt samarbeid.

Styret 
v/Ellen-Vera Haug
leder

